Ֆիլմի սյուժեն հետեւեալն է՝ գերմանացի լրագրող 50-ամեայ Ռոբերտ Ստենւալը 2016 թւականին վերադառնում է Արցախ՝ այս անգամ էլ լուսաբանելու քսաներկու տարւայ ընդմիջումից յետոյ վերսկսւած ապրիլեան պատերազմը։ Լրագրողական հետաքննութեան ընթացքում նա ծանօթանում է 35-ամեայ օպերային երգչուհի Սոֆիա Մարտիրոսեանի հետ: Ռոբերտի եւ Սոֆիայի յաճախակի հանդիպումների արդիւնքում փոխադարձ սէր է ծնւում: Յետոյ պիտի պարզւի, որ Սոֆիան անյայտ կորած ֆոտոլրագրող Էդգար Մարտիրոսեանի դուստրն է: 1992 թւականին՝ Թալիշի անկման օրը, Ռոբերտը Էդգարին թողել է գիւղում՝ գերեվարութեան մէջ, ու իւրացրել մարտի դաշտում արւած նրա լուսանկարները: Հետագայում Ռոբերտն այդ լուսանկարների շնորհիւ հանրայայտ է դարձել: Տարիներ յետոյ դրախտի դարպասների առաջ Ռոբերտը զղջալով խոստովանում է իր կատարած մեղքը: